## Odluka o davanju suglasnosti na davanje u potkoncesiju dijela pomorskog dobra u luci posebne namjene - brodogradilištu Kraljevica

### NN 28/2013 (6.3.2013.), Odluka o davanju suglasnosti na davanje u potkoncesiju dijela pomorskog dobra u luci posebne namjene - brodogradilištu Kraljevica

28 06.03.2013 Odluka o davanju suglasnosti na davanje u potkoncesiju dijela pomorskog dobra u luci posebne namjene - brodogradilištu Kraljevica

VLADA REPUBLIKE HRVATSKE

478

Na temelju članka 35. Zakona o pomorskom dobru i morskim lukama (»Narodne novine«, br. 158/2003, 100/2004, 141/2006, 38/2009 i 123/2011), Vlada Republike Hrvatske je na sjednici održanoj 28. veljače 2013. godine donijela

ODLUKU

O DAVANJU SUGLASNOSTI NA DAVANJE U POTKONCESIJU DIJELA POMORSKOG DOBRA U LUCI POSEBNE NAMJENE – BRODOGRADILIŠTU KRALJEVICA

I.

Daje se suglasnost na davanje u potkoncesiju dijela pomorskog dobra luke posebne namjene – brodogradilišta Kraljevica, danog u koncesiju trgovačkom društvu Brodogradilište Kraljevica d.d. u stečaju, temeljem Odluke o koncesiji pomorskog dobra u svrhu gospodarskog korištenja luke posebne namjene – Brodogradilišta Kraljevica (»Narodne novine«, br. 105/2000, 96/2010 i 19/2011) i Ugovora o koncesiji pomorskog dobra u svrhu gospodarskog korištenja luke posebne namjene – brodogradilišta Kraljevica, od 20. studenoga 2000. godine, te Dodatka br. I. Ugovoru, od 20. kolovoza 2010. godine i Dodatka br. 2. Ugovoru, od 11. veljače 2011. godine, društvima Dalmont d.o.o., Kraljevica, Kvarnerplastika d.o.o., Rijeka, Takala d.o.o., Praputnjak i Vidis d.o.o., Kraljevica, pod istim uvjetima pod kojima je dana koncesija.

II.

Na temelju ove Odluke društvo Brodogradilište Kraljevica d.d. u stečaju, kao Ovlaštenik koncesije i društva Dalmont d.o.o., Kraljevica, Kvarnerplastika d.o.o., Rijeka, Takala d.o.o., Praputnjak i Vidis d.o.o., Kraljevica, kao potkoncesionari, dužni su u roku 30 dana od dana donošenja ove Odluke, sklopiti ugovore o potkoncesiji i dostaviti ih Ministarstvu pomorstva, prometa i infrastrukture, na znanje.

III.

Područja koja se daju u potkoncesiju prikazana su na grafičkom prikazu koji čini Prilog I. ove Odluke i ne objavljuje se u »Narodnim novinama«.

Područje koje se daje u potkoncesiju društvu Dalmont d.o.o., Kraljevica obuhvaća kopneni dio pomorskog dobra površine 20.309,62 m² i morski dio pomorskog dobra površine 10.013,83 m².

Područje koje se daje u potkoncesiju društvu Kvarnerplastika d.o.o., Rijeka obuhvaća kopneni dio pomorskog dobra površine 11.066,11 m² i morski dio pomorskog dobra površine 4.591,56 m².

Područje koje se daje u potkoncesiju društvu Takala d.o.o., Praputnjak obuhvaća kopneni dio pomorskog dobra površine 668,28 m².

Područje koje se daje u potkoncesiju društvu Vidis d.o.o., Kraljevica obuhvaća kopneni dio pomorskog dobra površine 205,60 m².

IV.

Ugovori o potkoncesiji sklapaju se na rok do okončanja stečajnog postupka.

V.

Ukoliko se u rokovima i na način određen u točkama I., II., III. i IV. ove Odluke, ne sklope ugovori o potkoncesiji, ova Odluka prestaje važiti.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/51

Urbroj: 50301-05/20-13-3

Zagreb, 28. veljače 2013.

Predsjednik

Zoran Milanović, v. r.

Odluka, NN 28/2013-478